
	ירושלים, י"ג בניסן, תשס"ב
26 במרץ, 2002

הכנסת החמש-עשרה									נוסח לא מתוקן
מושב רביעי




פרוטוקול מס' 431
מישיבת ועדת הכלכלה
יום רביעי, כ"ב באדר התשס"ב (6 במרץ 2002), שעה 16:40






סדר היום: תקנות הבזק (זיכיונות) (תיקון מס' 3), התשס"ב-2002, בדבר החלטת השר בעניין 
                   הארכת הזיכיון לשידורי הכבלים. 



נכחו:


חברי הוועדה:	אברהם פורז		- היו"ר
	יצחק גאגולה
	 

מוזמנים:	ד"ר יזהר טל		- היועץ המשפטי, משרד התקשורת
	עו"ד הילה שמיר         - לשכה משפטית, משרד התקשורת


מנהלת הוועדה:  לאה ורון


קצרנית:              תמר מרימוביץ

תקנות הבזק (זיכיונות) (תיקון מס' 3), התשס"ב-2002,
בדבר החלטת השר בעניין הארכת הזיכיון לשידורי הכבלים


היו"ר אברהם פורז:

	אני פותח את הישיבה. אנו דנים בתקנות הבזק (זיכיונות) (תיקון מס' 3). לפני השעה 11:00 קיבלנו הסבר מאנשי משרד התקשורת על התקנות. הם הסבירו לנו, שהתקנות האלה נועדו להאריך את המועד, שלפיו השר צריך לתת החלטה האם אפשר להאריך את הזיכיונות של הכבלים, והאם חברות הכבלים עמדו בתנאים הדרושים להארכת הזיכיונות. 

	דא עקא, שכל הדיון הזה יכול להיות דיון לחלוטין מיותר, לאור העובדה שאנחנו בוועדה הזאת קיבלנו לפני למעלה מחצי שנה את חוק התקשורת, המאפשר מעבר לשיטת הרשיונות, והשאלה האם יוארך זיכיון הכבלים או לא, היא קרוב לוודאי שאלה תיאורטית, וחבל לייגע בה את השר.

	לפיכך, ביקשו מאתנו להמשיך ולהאריך את המועד בחודש אחד נוסף, במקום עד ה-6 במרץ, עד ה-7 באפריל. 

	מי בעד אישור התקנות? מי נגד?

הצבעה

בעד – 2
נגד – אין
נמנעים – אין
תקנות הבזק (זיכיונות) (תיקון מס' 3), התשס"ב-2002, בדבר החלטת השר בעניין הארכת הזיכיון לשידורי הכבלים אושרו.

היו"ר אברהם פורז:

	אין מתנגדים, ולכן התקנות מאושרות. 

	תודה רבה, הישיבה נעולה. 

	הישיבה ננעלה בשעה 16:45







